**F E L H Í V Á S**

**a XII. Felvidéki Tudományos Diákköri Konferencián való részvételre**

A Szlovákiai Magyar Tudományos Diákköri Tanács (SZMTDT)

a Selye János Egyetem (SJE)

a Jedlik Ányos Polgári Társulás (JAPT) és a Diákhálózat (DH) mint főszervezők közreműködésével,

az OTDT Tudományos Diákkörök Határok Nélkül (HTDK) programja, a Selye János Egyetem Hallgatói Önkormányzata (SJE HÖK) valamint

a Szlovákiai Magyar Akadémiai Tanács (SZMAT) védnöksége alatt

meghirdeti 2017-re a

**XII. Felvidéki Tudományos Diákköri Konferenciát (FTDK).**

**A konferencia időpontja és helyszíne:**

**2017. december 1–2., Nyitra,**

**Nyitrai Konstantin Filozófus Egyetem**

**Közép-európai Tanulmányok Kara.**

A rendezvényt a Nemzeti Tehetség Program, az Emberi Erőforrások Minisztériuma és az Emberi Erőforrás Támogatáskezelő támogatja.



**ÁLTALÁNOS RÉSZVÉTELI FELTÉTELEK**

A konferencián versenyzőként nem magyarországi felsőoktatási intézmények szlovákiai és csehországi származású hallgatói vehetnek részt.

**A konferencia nyelve: magyar. Lehetőség van azonban szlovák, cseh, angol vagy (egyeztetés alapján) más idegen nyelvű pályamunkával való nevezésre is**,amennyiben a versenyző készít egy rövid, 4500**–**5000 karakter terjedelmű magyar nyelvű rezümét, valamint a konferencián magyar nyelven mutatja be munkáját.

Idegen nyelvű dolgozat esetén az SZMTDT, kiemelten támaszkodva a SZMAT segítségére, bármilyen egyedi tématerülethez segít magyar szaknyelvi felkészítő-konzulenst keresni a magyar nyelvű előadás elkészítéséhez.

**Nevezni önképzési céllal készült diáktudományos tevékenységet dokumentáló pályamunkával lehet.**1

A nevezési feltételek a következők:

* **TDK-konferenciát szervező intézmények diákjai** (csoportos nevezési jog)

Ezen diákoknak kötelező részt venniük az anyaintézményük által szervezett

**Intézményi** (egyetemi, kari vagy tanszéki) **Tudományos Diákköri Konferencián** (ITDK). Az ITDK zsűrik által **az FTDK-n való induláshoz megfelelő színvonalúnak talált pályamunkák az FTDK-ra közvetlenül nevezhetők.**

* **TDK-konferenciát nem szervező intézmények diákjai** (egyéni nevezési jog)

Azon intézmények hallgatói, akiknek az anyaintézményei nem szerveznek tudományos diákköri konferenciát, ill. azon szakok hallgatói, akiknek a szakterületén az anyaintézmény nem szervez intézményi, kari, tanszéki fordulót, egyenesen az FTDK-ra jelentkezhetnek (egyéni jelentkezés).

Az egyéni jelentkezők között számítunk olyan diákok jelentkezésére,

– akik anyaintézményük TDK (ŠVOČ -Študentská vedecká odborná činnosť/ŠVOUČ - Študentská vedecká odborná a umelecká činnosť) rendezvényén már részt vettek pályamunkájukkal. Számukra a ŠVOČ/ŠVOUČ részvételt igazoló dokumentum benyújtása a nevezés jogalapja,

valamint olyanokéra is,

– akik még nem vettek részt semmiféle előválogató versenyben. Számukra a nevezés jogalapját egy, a szakterületükön egyetemi vagy akadémiai közegben dolgozó szakembertől származó, a dolgozat ismerete alapján született nevezési ajánlás jelenti.

Abban az esetben, ha a diáknak nincs lehetősége közvetlenül olyan szakembert megszólítani, aki a munkáját az FTDK-ra ajánlhatná, a XII. FTDK szervezői segítik dolgozatát a megfelelő szakemberhez közvetíteni.

1

A pályamunkákkal kapcsolatos bővebb információk az [ftdk.ujs.sk](file:///C:\Users\Ucebna\AppData\Local\Temp\ftdk.ujs.sk) honlapon találhatóak, valamint a dolgozat minimális terjedelme és az egyes szekciók formai követelményei elérhetőek a [http://www.otdt.hu](http://www.otdt.hu/) weboldalon is a XXXIV. OTDK Központi felhívásának 3. mellékletében. Egyenes link a követelményekre: <http://otdt.ganda.hu/media/uploads/kozpharmasmelleklet.pdf>

Javasolt a helyi fordulókra is ez alapján felkészülni.

**ELJÁRÁSI MÓD**

* ***a pályamunkák nevezése***

A pályamunkákat a [**http://ftdk.ujs.sk**](http://ftdk.ujs.sk/) honlapon található **elektronikus nevezési** **lap** kitöltésével kell nevezni.

Az elektronikus nevezés kötelező részét alkotja a bemutatásra szánt dolgozat egy oldalas összefoglalója magyar és angol/német nyelven (**rezümé**, 1800 karakter). Egyéni jelentkezők esetében a ŠVOČ részvételt igazoló dokumentum vagy a szakmai referenciát adó nevezési ajánlást is szükséges csatolni. Ezt a dokumentumot az ftdk2017@ujs.sk e-mailcímre kérjük elküldeni, az üzenet témájában feltüntetve az "IGAZOLAS" vagy az "AJANLAS" szót (diakritika nélkül), és a szekció megnevezését.

**Pályamunkát nevezni 2017. szeptember 15-ig lehet.**

* ***a pályamunkák benyújtása***

A **pályamunkát kizárólag elektronikusan** **lehet** **benyújtani a** [**http://ftdk.ujs.sk**](http://ftdk.ujs.sk/) honlapon. Szükséges továbbá a nevezés részenként a pályamunkával kapcsolatban nyilatkozni a munka eredetiségéről (plágium kizárása)*.*

A dolgozatra és a dolgozatba semmiféle azonosításra alkalmas adat nem kerülhet, **csak a dolgozat címe**.

A dolgozat minimális terjedelme és az egyes szekciók formai követelményei elérhetőek a [http://www.otdt.hu](http://www.otdt.hu/) weboldalon is a XXXIV. OTDK Központi felhívásának 3. mellékletében. Egyenes link a követelményekre:

<http://otdt.ganda.hu/media/uploads/kozpharmasmelleklet.pdf>

**A plágium kizáró ok**.

**A pályamunka feltöltésének határideje: 2017. október 2.**

 ***a pályamunkák szakmai bírálata***

Minden benyújtott pályamunka szakértői bírálatot kap. A pályázók az elkészült szakmai bírálatokat azok elkészülésével párhuzamosan, folyamatosan, de legkésőbb

**2017. november 10-ig** megkapják.

 ***jelentkezés a XII. FTDK-n való személyes részvételre***

Nyitrán 2017. december 1-2-án megrendezésre kerülő konferenciára a pályamunkák szerzőin és konzulensein kívül hívjuk és várjuk az FTDK iránt érdeklődő diákokat és szakembereket is. A jelentkezés technikai részletei (jelentkezési lap, határidők stb.) az ftdk.ujs.sk honlapon folyamatosan frissítésre kerülnek 2017. szeptember közepétől.

**A konferenciára regisztrációs díj nincs.** A konferencia résztvevőinek ebédet,vacsorát és frissítőket biztosítunk a konferencia ideje alatt. Szállást is a jelentkezési lapon lehet majd igényelni.

 ***a XII. FTDK versenyeinek lebonyolítása***

Az FTDK szekcióit a beérkezett dolgozatok számának és arányának függvényében alakítjuk ki. A szekciókban rangos szakmai zsűri figyeli és értékeli a pályamunkák előadásait.

A konferencián a versenyzőket a szekciózsűrik ajánlása alapján díjazzák. A zsűri döntése alapján helyezést elérő diákok ösztöndíjban és tárgyjutalomban részesülnek, a legszínvonalasabb munkák ajánlást kapnak a 2019 tavaszán megrendezendő magyarországi XXXIV. Országos Tudományos Diákköri Konferencián (OTDK) való részvételre.

**Személyes elérhetőségek:**

Kocsis Gergely, Selye János Egyetem, Bratislavská cesta 3322, 94501 Komárno,

**e-mail:** [**ftdk2016@ujs.sk,**](mailto:ftdk2016@ujs.sk) [**kocsisg@ujs.sk**](mailto:kocsisg@ujs.sk)

Inczédi Lilla, Diákhálózat – Študentská sieť, Klariská 7, 811 03 Bratislava

E-mail**:** [**ftdk@diakhalozat.sk**](mailto:ftdk@diakhalozat.sk)